[bookmark: _Hlk75953218]4. pielikums
Konkursa „Instrumentu iegāde”
(iepirkuma identifikācijas Nr. SIA RNP 2024/64)
nolikumam

LĪGUMA PROJEKTS
par instrumentu piegādi

Rīgā								Līguma datumu skatīt parakstu zonā
SIA “Rīgas namu pārvaldnieks”, reģistrācijas Nr. 40103362321, (turpmāk – Pircējs), kuru saskaņā ar _____________________ un _____________________lēmumu (protokols _____________________) pārstāv tās _____________________ _____________________, no vienas puses, un
___ ”_________”, reģistrācijas Nr. _________ (turpmāk – Pārdevējs)[footnoteRef:1], kuru saskaņā ar _________________________________ pārstāv ___________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti kā Puses, bet katrs atsevišķi kā Puse,
pamatojoties uz atklāta konkursa “Instrumentu iegāde”, identifikācijas Nr. SIA RNP 2024/64 (turpmāk – Konkurss) rezultātu, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref354732255]Pārdevējs pārdod un piegādā, bet Pircējs pērk instrumentus (turpmāk - Prece) saskaņā ar Līgumu, Līguma 1. pielikumā “Tehniskā specifikācija” (turpmāk – Tehniskā specifikācija) noteikto un Līguma 2. pielikumu “Tehniskais - finanšu piedāvājums” (turpmāk – Finanšu piedāvājums).
1.2. Ar Līguma prasībām atbilstošu Preci Līguma izpratnē saprotama Prece, kas atbilst konkrētajam preču veidam paredzētajām prasībām, Līguma noteikumiem, kā arī Tehniskajai specifikācijai un Finanšu piedāvājumam.
1.3. Pārdevējs ar saviem resursiem un par saviem līdzekļiem nodrošina Preces piegādi un izkraušanu/izsniegšanu Pircēja norādītajās vietās Rīgas pilsētas administratīvajā teritorijā.
1.4. Detalizēts Preces apraksts, cena, piegādes/pārdošanas nosacījumi tiek noteikti Tehniskajā specifikācijā un Finanšu piedāvājumā.
2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena bez pievienotās vērtības nodokļa (turpmāk – PVN) ir līdz 300 000,00 EUR (trīs simtiem tūkstošiem eiro un 00 centiem) (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. [bookmark: _Toc336440089]Pircējam nav pienākums izlietot visu Līguma 2.1. punktā norādīto Līguma cenu.
2.3. Preces vienību cenas (turpmāk – Preces cena) tiek noteiktas Finanšu piedāvājumā, atbilstoši Pārdevēja iesniegtajam piedāvājumam Konkursā.
2.4. Līguma un Preces cenā ir iekļautas visas piegādes, iekraušanas un izkraušanas izmaksas, transporta izdevumi, kā arī citas ar Līguma izpildi saistītās izmaksas, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preci un tās piegādi.
2.5. Finanšu piedāvājumā norādītās Preču pozīciju cenas var tikt pārskatītas, nepalielinot Līguma 2.1. punktā noteikto Līguma cenu, pamatojoties uz inflācijas/deflācijas objektīvi radīto cenu kāpumu vai kritumu nozarē, kā arī ja cenu pārskatīšana ir nepieciešama tādu iemeslu dēļ, kurus Piegādātājs nevarēja paredzēt, piemēram: nodokļu un/vai nodevu paaugstināšana; būtiskais patēriņa cenu indeksa pieaugums, minimālās darba samaksas apmēra paaugstināšana, Finanšu piedāvājumā norādīto konkrēto Preču pozīciju cenu izmaiņas tirgū. Minētajiem apstākļiem un cenu izmaiņu apmēram jābūt pierādītiem ar attiecīgajiem normatīvajiem aktiem un/vai Centrālās statistikas pārvaldes datiem. Finanšu piedāvājumā norādīto konkrēto Preču pozīciju cenu izmaiņu apmērs ir jāpamato dokumentāli, piemēram, ar Preces ražotāja un/vai izplatītāja sniegtu informāciju un aprēķiniem, kas apstiprina jaunas cenas izmaksu apmēru. Preces cenas pārskatīšana ir iespējama tādā gadījumā, ja Līguma darbība ilgst vairāk par 12 (divpadsmit) mēnešiem no Līguma spēkā stāšanās dienas. Finanšu piedāvājumā norādīto atsevišķu Preču pozīciju cenu pārskatīšana ir pieļaujama, ja konkrētās Preču pozīcijas cenas izmaiņas kopā visā Līguma darbības periodā nepārsniedz 15 % (piecpadsmit procentus) no šīs pozīcijas sākotnējās cenas bez PVN. Preču cena atbilstoši šajā Līguma punktā noteiktajai kārtībai, var tikt pārskaitīta ne biežāk kā 1 (vienu) reizi 12 (divpadsmit) mēnešos, ja par to rakstiskā veidā kāda no Pusēm ir pieprasījusi otrai Pusei. Par izmaiņām Preču cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša 1. (pirmo) datumu.
2.6. Pārdevējam visā Līguma izpildes laikā jānodrošina, ka visai Pārdevēja Preces katalogā (turpmāk – Katalogs) un tirdzniecības vietā (veikalā) piedāvātajai Precei tiek piemērota atlaide, kas nav mazāka par Pārdevēja Finanšu piedāvājumā piedāvāto atlaidi. Šī atlaide tiek piemērota Preces iegādes brīdī no Preces mazumtirdzniecības cenas. Minēto atlaidi Pārdevējs ir tiesīgs nepiemērot Precei, kurai cena ir noteikta Finanšu piedāvājumā un Precei, kurai Pārdevējs rīko akcijas (turpmāk – Akcijas Prece), ja noteiktā Akcijas Preces cena ir zemākā par Preces sākotnējo cenu ar piemēroto atlaidi. Šajā gadījumā Pārdevējs pārdod Preci saskaņā ar Akcijas Preces cenu. Par Akcijas cenu šī Līguma izpratnē tiks uzskatīta tikai tāda cena, kura ir noteikta atbilstoši Ministru kabineta noteikumu Nr.178 “Kārtība, kādā norādāmas preču un pakalpojumu cenas” 14., 14.1 un 20.1 punktam.
2.7. Ja Līguma darbības laikā Prece tiek pārdota par zemāku cenu, kā norādīts Finanšu piedāvājumā, vai atkarībā no pasūtītās Preces daudzuma vai citu apstākļu dēļ Precei tiek piemērota atlaide, Pārdevējs informē Pircēju par atlaidi Līguma 13.1.2. apakšpunktā noteiktajā kārtībā, un šajā Līguma punktā paredzējos gadījumos Pārdevējs pārdod un piegādā Preci ar atlaidi.
3. Samaksas kārtība
3.1. Pircējs veic samaksu par kvalitatīvu, Līguma noteikumiem atbilstoši piegādātu Preci 20 (divdesmit) kalendāro dienu laikā pēc Preces pavadzīmes abpusējas parakstīšanas.
3.2. Pārdevējs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
3.3. Pārdevējs Preces pavadzīmē papildus citiem obligātajiem rekvizītiem norāda Pircēja piešķirto Līguma numuru, Preci, Preces daudzumu, Preces vienības cenu un Preces kopējo vērtību/summu, Preces piegādes adresi un atlaidi, ja tāda tiek piemērota.
3.4. Ja Preces pavadzīmē nav norādīta visa Līguma 3.3. punktā noteiktā informācija, Pircējs atsaka Preces pavadzīmes saskaņošanu un informē Pārdevēju par konstatētajām Preces pavadzīmes neatbilstībām Līguma 13.1.2. apakšpunktā noteiktajā kārtībā.
3.5. Pārdevējs 3 (trīs) darba dienu laikā pēc Līguma 3.4. punktā minētās informācijas saņemšanas no Pircēja sagatavo Līgumam atbilstošu Preces pavadzīmi un atkārtoti iesniedz to Pircējam Līguma 13.1.2. apakšpunktā noteiktajā kārtībā. Pircējs neveic norēķinu ar Pārdevēju līdz brīdim, kamēr Pārdevējs neiesniedz atbilstošu Preces pavadzīmi Pircējam.
3.6. Par samaksas dienu tiek uzskatīta diena, kad Pircējs veicis naudas pārskaitījumu uz Pārdevēja Līgumā norādīto bankas norēķina kontu.
3.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
3.8. Ja Pārdevējs piegādājis nekvalitatīvu vai citādi Līgumam neatbilstošu Preci, samaksa tiek veikta Līguma 3.1. punktā norādītajā termiņā pēc nekvalitatīvas vai Līgumam neatbilstošas Preces apmaiņas pret kvalitatīvu Līgumam atbilstošu Preci.
4. [bookmark: _Ref404759191]Preces pasūtīšanas, piegādes un pieņemšanas kārtība
4.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Ref413066543][bookmark: _Toc336440070][bookmark: _Ref336248080]Pircējs pasūta Preci pēc faktiskās nepieciešamības, iesniedzot Pārdevējam Preces pieprasījumu (turpmāk – Pieprasījums).
4.2. Pieprasījumu iesniedz jebkura no Līguma 13.2. punktā minētajām Pircēja pilnvarotajām personām Līguma 13.1.2. noteiktajā kārtībā jeb nosūtot Pieprasījumu elektroniski uz Pārdevēja Līguma 13.3. punktā norādītās pilnvarotās personas e-pasta adresi, vai uz kādu citu Pārdevēja norādīto e-pasta adresi, papildus telefoniski informējot Pārdevēja pilnvaroto personu par Pieprasījuma nosūtīšanu.
4.3. Pircējs Pieprasījumā norāda:
3. Preces nosaukumu;
3. Preces daudzumu;
4.3.3.	Preces piegādes vietas adresi;
[bookmark: _Toc336440074]4.3.4.	Pircēja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru.
4. Pircējs Pieprasījumā iekļauj Preci no Finanšu piedāvājuma un/vai Pārdevēja interneta vietnē izvietotā Kataloga.
4. Pārdevējam visā līguma izpildes laikā ir jānodrošina interneta vietne ar Katalogu, kurā Pircējs varēs iegādāties Tehniskajā specifikācijā norādītās Preces un citas Pārdevēja pārdošanā esošās Preces. Katalogam ir jāatbilst Tehniskajā specifikācijā noteiktajām prasībām.
4. Pārdevējs nodrošina Preces bezmaksas piegādi Pieprasījumā norādītāja vietā, ja ar Pieprasījumu pasūtītās Preces kopējā vērtība/summa ir vismaz 200,00 EUR bez PVN. Ja ar Pieprasījumu pasūtītās Preces kopējā vērtībā ir mazāka par 200,00 EUR bez PVN, tad Pārdevējs nodrošina šīs Preces izsniegšanu Pircējam Pārdevēja tirdzniecības vietā (Līguma 4.11. punkts).
4. Līguma izpildes laikā Pārdevējam, atkarībā no saņemtā Pieprasījuma, jābūt spējīgam nodrošināt Preces piegādi līdz 20 (divdesmit) Preces piegādes vietām Rīgas pilsētas administratīvās teritorijas robežās.
4. Pārdevējs nodrošina Finanšu piedāvājumā norādītās Preces, kuras uz Pieprasījuma iesniegšanas brīdi nav pieejamas Piegādātāja tirdzniecības vai Preču izsniegšanas vietā, piegādi vai izsniegšanu Pircējam ne vēlāk kā 5 (piecu) darba dienu laikā no Pieprasījuma saņemšanas dienas no Pircēja. Pārējās Preces piegādi un izsniegšanu Pārdevējs nodrošina ne vēlāk kā 10 (desmit) darba dienu laikā no Pieprasījuma saņemšanas dienas no Pircēja, izņemot Līguma 4.9. punktā noteikto.
4. Piegādātājam 4 (četru) stundu laikā pēc Pieprasījuma saņemšanas no Pircēja ir jānodrošina Preču izsniegšana Pircējam, kuras uz Pieprasījuma iesniegšanas brīdi ir pieejamas Piegādātāja tirdzniecības vai Preču izsniegšanas vietā. Sakomplektēta šīs Preces pasūtījuma izsniegšana un dokumentu noformēšana tirdzniecības vietā Piegādātājam ir jānodrošina 30 (trīsdesmit) minūšu laikā.
4. Ja objektīvu un pamatotu iemeslu dēļ Pārdevējs nevar nodrošināt Preces piegādi vai izsniegšanu Pircējam Līguma 4.8., 4.9. punktā norādītajā termiņā, Pārdevējs nekavējoties informē par to Pircēju Līgumā noteiktajā kārtībā. Šādā gadījumā Preces piegādes vai izsniegšanas termiņš var tikt pagarināts Pusēm rakstveidā par to vienojoties, nosakot citu Preces piegādes termiņu.
4. Pārdevējam jānodrošina vismaz 1 (viena) Preces izsniegšanas vieta Rīgas pilsētas administratīvās teritorijas robežās vai ne tālāk kā 5 km no tām, kurā Pircējs varētu saņemt Preci, kuras kopējā vērtībā ir mazāka par 200,00 EUR (diviem simtiem eiro) bez PVN.
4. Pārdevējs vismaz 1 (vienu) darba dienu pirms plānotās Preces piegādes dienas telefoniski saskaņo ar Pieprasījumā norādīto Pircēja atbildīgo personu Preces piegādes laiku un precizē Preces piegādes vietu.
4. Pārdevējam ir jānodrošina Preces piegāde un izkraušana/izsniegšana Preces piegādes/izsniegšanas vietā darba dienu (pirmdiena - piektdiena) laikā no plkst. 8.30 līdz 17.00.
4.14. Pārdevējs nodrošina Preces piegādi, izkraušanu un izsniegšanu bez papildu maksas.
4.15. Pārdevējs informē Pircēju par attiecīga Pieprasījuma izpildīšanu jeb par pasūtītās Preces piegādi un izsniegšanu ne vēlāk, kā 1 (vienas) darba dienas laikā pēc Preču pavadzīmes abpusējās parakstīšanas dienas, nosūtot Preču pavadzīmes kopiju uz e–pasta adresi: noliktava@rnparvaldnieks.lv.
4.16. [bookmark: _Toc336440079][bookmark: _Toc336440078][bookmark: _Toc336440080][bookmark: _Ref336521447][bookmark: _Ref367712684]Preces piegādi un nodošanu - pieņemšanu apstiprina Pušu parakstītā Preces pavadzīme.
4.17. [bookmark: _Ref367778268]Pircējs atsaka Preces pieņemšanu un Preces pavadzīmes parakstīšanu, ja tiek piegādāta Pieprasījumam neatbilstoša, nekvalitatīva vai citādi Līgumam (t.sk. Tehniskajai specifikācijai un/vai Finanšu piedāvājumam) neatbilstoša Prece. Par konstatētajām Preces neatbilstībām Pircējs sagatavo un iesniedz Pārdevējam Līguma 13.1.2. apakšpunktā noteiktajā kārtībā Preces neatbilstības aktu (turpmāk – Neatbilstības akts).
4.18. Līguma 4.17. punktā noteiktajā gadījumā Pārdevējs ne vēlāk kā 3 (trīs) darba dienu laikā pēc Neatbilstības akta saņemšanas no Pircēja apmaina nekvalitatīvu vai citādi Līgumam neatbilstošu Preci pret kvalitatīvu Līguma noteikumiem atbilstošo Preci.
4.19. [bookmark: _Ref367778243][bookmark: _Toc336440082]Pusēm rakstveidā vienojoties Līguma 4.18. punktā noteiktais Preces apmaiņas termiņš var tikt pagarināts.
4.20. Pārdevējs ir atbildīgs par piegādājamās Preces nejaušas, pilnīgas vai daļējas zaudēšanas, bojāejas vai bojāšanās risku līdz Preces pavadzīmes abpusējai parakstīšanai.
4.21. Ja Līguma izpildes laikā tiks konstatēts, ka Tehniskajā specifikācijā un/vai Finanšu piedāvājumā norādīta Prece vairs netiek ražota vai nav pieejama tirgū, Pārdevējs ir tiesīgs aizstāt šo Preci ar tā paša vai cita ražotāja piedāvāto ekvivalento Preci, kas atbilst Tehniskajā specifikācijās un/vai Tehniskajā - finanšu piedāvājumā izvirzītajām prasībām vai labāku, kura ietver šīs prasības. Šajā gadījumā Pārdevējs vismaz 14 (četrpadsmit) darba dienas iepriekš Līgumā 13.1.2. apakšpunktā noteiktajā kārtībā informē Pircēju par minētajiem apstākļiem, iesniedzot Pircējam ražotāja, Preces ražotāja pārstāvja vai Preces izplatītāja vēstuli vai citu informāciju (piemēram, aktuālo ražotāja piedāvāto preču kataloga izdruku), kura apliecina, ka Tehniskajā specifikācijā un/vai Finanšu piedāvājumā norādītā Prece vairs nav pieejama un ar kādu ekvivalento Preci to var aizstāt; vai informāciju par to, ka ekvivalenta risinājuma nav.
4.22. Par ekvivalentu Preci piegādājamajai Precei šī Līguma izpratnē tiks uzskatīta prece, kura ir ekvivalenta pieprasītajai pēc tās funkcionalitātes, tehniskajām iespējām un tehniskajiem parametriem. Piedāvātajai Precei jābūt arī ekonomiski ekvivalentai attiecībā uz izmaksām, kas varētu rasties Preces ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai Precei tā ir plašāka, nekā pieprasītajai (tomēr ietver pieprasītās Preces funkcionalitāti pilnā apjomā.
5. Elektronisko preču pavadzīmju aprites kārtība
5.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
5.1.1. Pircēja e-pasta adrese: noliktava@rnparvaldnieks.lv;
5.1.2. [bookmark: _Hlk132706837]Pārdevēja e-pasta adrese: _____________________.
5.2. Pārdevējs iesniedz Pircējam Pavadzīmes Līguma 5.1.punktā noteiktajā kārtībā ne vēlāk kā nākamajā darba dienā pēc Preces piegādes.
5.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
5.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
5.4.1. Pircēja domēna vārds: “@rnparvaldnieks.lv”;
5.4.2. Pārdevēja domēna vārds: “@____________”.
5.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
5.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
5.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
5.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 5.1.1., 5.1.2. apakšpunktā norādīto attiecīgās Puses e – pasta adresi.
5.9. Līguma 5.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
5.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 5.1.1., 5.1.2. apakšpunktā norādīto e-pasta adresi.
5.11. Par izmaiņām 5.1.1., 5.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
5.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
5.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pircēja juridiskā vai preču piegādes adrese u.tml., Pircējs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Pārdevēju, nosūtot paziņojumu vai pretenziju elektroniski uz 5.1.2. apakšpunktā norādīto e-pasta adresi.
5.14. Šīs Līguma nodaļas noteikumi neietekmē Līguma 3., 4. nodaļā noteikto papīra formāta preču pavadzīmju aprites kārtību.
6. Līguma saistību izpildes nodrošinājums
6.1. Pārdevējs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pircējam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu ne mazāku par 2% (diviem procentiem) no Līguma cenas.
6.2. Bankas garantijas un Apdrošināšanas polises garantijām ir jābūt pakļautām Vienotajiem pieprasījuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti.
6.3. Apdrošināšanas polisē ir jābūt iekļautiem šādiem īpašiem nosacījumiem:
6.3.1. ar Apdrošināšanas polisi tiek apdrošinātas visas Pārdevēja Līguma izpildes saistības, tai skaitā:
3.3.1.1. atbildība par līgumsaistību nesavlaicīgu izpildi vai neizpildi vispār, t.sk., ja Pircējs izmanto līgumā noteiktās tiesības vienpusēji izbeigt Līguma minēto iemeslu dēļ;
3.3.1.2. atbildība par Pircējam nodarītajiem zaudējumiem, kurus ar savu darbību vai bezdarbību nodarījis Pārdevējs vai personas, kuras Pārdevējs piesaistījis Līguma izpildē;
3.3.1.3. Pārdevējam piemērotie līgumsodi (ja tādi tiek aprēķināti) par līguma saistību nesavlaicīgu izpildi vai neizpildi vispār.
6.4. Pārdevējs Bankas garantiju vai Apdrošināšanas polisi un dokumentu par apdrošināšanas prēmijas samaksu Pārdevējs iesniedz Pircējam kādā no šādiem veidiem:
6.4.1. elektroniski Līguma 13.1.1. vai 13.1.2. apakšpunktā noteiktajā kārtībā, ja iesniedzamais dokuments sagatavots elektroniski;
6.4.2. Līguma 13.1.3. vai 13.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
6.5. Bankas garantijai vai Apdrošināšanas polisei jābūt spēkā visā Līguma darbības laikā.
6.6. Ja tiek pagarināts Līguma darbības termiņš, Pārdevējs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pircējam Līguma saistību izpildes nodrošinājumu, kas ir spēkā laikā posmā, par kuru pagarināts Līguma darbības termiņš.
7. Pušu pienākumi
7.1. Pircējs:
7.1.1. pieņem kvalitatīvu, Līguma noteikumiem atbilstošu Preci;
7.1.2. veic samaksu par pieņemto Preci Līgumā noteiktajā kārtībā un termiņā.
7.2. Pircējam ir arī citi pienākumi saskaņā ar šo Līgumu un normatīvajiem aktiem.
7.3. Pārdevējs:
7.3.1. piegādā un izsniedz Preci Pircējam Līgumā noteiktajā termiņā, nodrošinot piegādātās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam;
7.3.2. piegādā Preci ražotāja standarta iepakojumā un marķējumā, nodrošinot pilnīgu Preces un tās iepakojuma saglabāšanu to transportējot;
7.3.3. sniedz Pircējam patiesu un pilnīgu informāciju par Preci, tā īpašībām, drošumu un lietošanas noteikumiem.
7.4. Pārdevējam ir arī citi pienākumi saskaņā ar šo Līgumu un normatīvajiem aktiem.
8. Pušu atbildība
8.1. [bookmark: _Ref367774249]Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā.
8.2. Puses normatīvajos aktos noteiktajā kārtībā atbild par trešajām personām nodarītajiem zaudējumiem, ja tie radušies Puses vai tās darbinieku darbības vai bezdarbības rezultātā.
8.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.4. Pārdevējs ir pilnīgi atbildīgs par piegādātās Preces Līgumā (t.sk. Tehniskajā specifikācijā) un normatīvajos aktos noteikto kvalitātes prasību ievērošanu, un apņemas atlīdzināt Pircējam un trešajām personām visus zaudējumus, kas radušies Pārdevēja nekvalitatīvās vai Līguma (t. sk. Tehniskajai specifikācijai) un esošo normatīvo aktu noteikumiem neatbilstošās Preces piegādes dēļ.
8.5. Ja Pircējs neievēro Līgumā noteikto Preces apmaksas termiņu atbilstoši Līguma nosacījumiem, Pārdevējam ir tiesības piemērot Pircējam līgumsodu 0,1 % (vienas desmitās daļas no procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Pārdevēja.
8.6. Ja Pārdevējs nepiegādā Preci Līgumā noteiktajā termiņā, Pircējam ir tiesības pieprasīt Pārdevējam maksāt līgumsodu 0,1 % (vienas desmitās daļas no procenta) apmērā no savlaicīgi nepiegādātās Preces vērtības par katru kavējuma dienu.
8.7. Ja Pārdevējs piegādājis nekvalitatīvu vai citādi Līgumam neatbilstošo Preci, par ko Pircējs iesniedza Pārdevējam Neatbilstības aktu, Pircējam ir tiesības pieprasīt Pārdevējam maksāt līgumsodu 5 % (piecu procentu) apmērā no nekvalitatīvas vai citādi Līgumam neatbilstošas Preces vērtības par katru konstatēto gadījumu.
8.8. Ja Pārdevējs Līguma noteiktajā termiņā neapmaina nekvalitatīvu vai citādi Līgumam neatbilstošo Preci pret kvalitatīvo un Līgumam atbilstošo Preci, Pircējam ir tiesības prasīt Pārdevējam maksāt līgumsodu 0,1 % (vienas desmitās daļas procenta) apmērā no savlaicīgi neapmainītās Preces vērtības par katru kavējuma dienu.
8.9. Pārdevējs līgumsodu samaksā 10 (desmit) darba dienu laikā no rēķina par līgumsodu saņemšanas no Pircēja.
8.10. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
8.11. Pircējam ir tiesības ieskaita kārtībā samazināt maksājamo naudas summu par piegādāto Preci tādā apmērā, kāda ir Līgumā noteiktajā kārtībā aprēķinātā līgumsoda summa.
8.12. Līgumsoda samaksa neatbrīvo Puses no saistību izpildes.
9. Preces kvalitāte un garantija
9.1. [bookmark: _Ref367704246]Ar kvalitatīvu un Līguma prasībām atbilstošu Preci Līguma izpratnē saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci un Līguma noteikumiem un ir izmantojama atbilstoši Konkursā izvirzītajam lietošanas mērķim atbilstošā intensitātē.
9.2. [bookmark: _Hlk173422712]Piegādātās Preces garantijas laiks tiek noteikts Finanšu piedāvājumā.
9.3. Pircējs Preces garantijas termiņa laikā Preci uzglabā un lieto atbilstoši Preces lietošanas instrukcijai un uzglabāšanas noteikumiem.
9.4. Ja pēc Pušu Preču pavadzīmes parakstīšanas un Preču pieņemšanas Pircējs konstatē, ka ir piegādātas Līguma noteikumiem neatbilstošas Preces, Pircējs Līgumā noteiktajā kārtībā iesniedz Pārdevējam par to rakstveida pretenziju un uzaicina Pārdevēju ierasties Pircēja norādītajā adresē akta par konstatētajiem Preces defektiem/neatbilstībām sastādīšanai. Pārdevēja neierašanās gadījumā Pircējs ir tiesīgs sastādīt un parakstīt aktu vienpersoniski, bez Pārdevēja klātbūtnes, un iesniegt to Pārdevējam Līgumā noteiktajā kārtībā.
9.5. Pircēja Līguma 9.4. apakšpunktā noteiktajā kārtībā vienpersoniski sastādītājam un parakstītājam aktam būs tāds pats juridiskais spēks kā abpusēji sastādītājam un parakstītajam aktam, un šis akts būs saistošs Pārdevējam.
9.6. Pārdevējam ir pienākums 3 (trīs) darba dienu laikā pēc Pircēja Līguma 9.4. punktā norādītās pretenzijas un akta par konstatētajiem defektiem un trūkumiem iesniegšanas Pārdevējam, par saviem līdzekļiem 1) novērst Preces konstatētos trūkumus un defektus, 2) apmainīt Līguma noteikumiem neatbilstošo Preci pret Līguma noteikumiem atbilstošo Preci vai 3) atmaksāt Pircējam Līgumam neatbilstošās Preces vērtību, ja samaksa par šo Preci ir veikta, bet Preci nav iespējams apmainīt.
9.7. Līguma 9.6. punktā noteiktais pienākums Pārdevējam nav saistošs, ja Preces zaudējušas kvalitāti tāpēc, ka Pircējs nav ievērojis Preces lietošanas/uzglabāšanas instrukcijas un kopšanas noteikumus.
9.8. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt kopīgi izvēlētu neatkarīgu ekspertu, kura slēdziens par Preces kvalitāti būs saistošs Pusēm. Izdevumus par neatkarīgā eksperta slēdzienu sedz Puse, kurai eksperta slēdziens būs nelabvēlīgs.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
10.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
10.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
10.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta nosacījumus.
10.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstveidā brīdinot otru Pusi.
10.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.
11. Personu datu aizsardzības un konfidencialitātes noteikumi
11.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
11.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
11.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
11.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
11.6. Pārdevējs nodrošina informācijas konfidencialitātes noteikumu izpildi arī no jebkuru trešo personu puses, ko Pircējs piesaistījis Līguma izpildē.
11.7. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.
12. Līguma darbības termiņš, grozījumi un Līguma izbeigšana
12.1. Līgums stājas spēkā ar Pušu tā parakstīšanas brīdi.
12.2. Līgums ir spēkā 24 (divdesmit četrus) mēnešus vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
12.3. [bookmark: _Ref367713447]Pusēm vienojoties 12.1. punktā noteiktais Līguma darbības termiņš var tikt pagarināts par laiku līdz 6 (sešiem) mēnešiem.
12.4. Jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem;
12.6. Līguma 12.5. punktā noteiktajos gadījumos ir pieļaujama Līguma cenas palielināšana, ja grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
12.7. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
12.8. Pircējam ir tiesības vienpusēji izbeigt Līgumu bez Pārdevēja piekrišanas, jebkurā no šādiem gadījumiem:
12.8.1. Pārdevējs vismaz 2 (divas) reizes nepiegādāja Preci Līgumā noteiktajā termiņā, par ko Pircējs ir iesniedzis Pārdevējam vismaz 2 (divas) pretenzijas;
12.8.2. Pārdevējs vismaz 2 (divas reizes) piegādāja nekvalitatīvu vai citādi Līgumam (t.sk. Piedāvājumam) neatbilstošo Preci, par ko Pircējs ir iesniedzis Pārdevējam vismaz 2 (divas) pretenzijas;
12.8.3. Pārdevējs vismaz 2 (divas) reizes Līgumā noteiktajā termiņā neapmaina nekvalitatīvu vai citādi Līgumam neatbilstošo Preci pret kvalitatīvu un Līgumam atbilstošo Preci, par ko Pircējs ir iesniedzis Pārdevējam vismaz 2 (divas) pretenzijas;
12.8.4. Pārdevējs nav iesniedzis Līguma saistību izpildes nodrošinājumu Līgumā noteiktajā kārtībā, apmērā un termiņā vai laicīgi nepagarināja Bankas garantijas vai Apdrošināšanas polises spēkā esamības termiņu;
12.8.5. Pārdevēja saimnieciskā darbība ir apturēta vai izbeigta;
12.8.6. uzsākta Pārdevēja likvidācija;
12.8.7. ierosināta Pārdevēja maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
12.8.8. Pārdevējs apzināti Pircējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.8.9. Pircējam zudusi vajadzība pēc Preces;
12.8.10. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.8.11. nepārvaramas varas apstākļu iedarbības dēļ.
12.9. Līguma 12.8.9. punktā noteiktajā gadījumā Pircējs ir tiesīgs vienpusēji izbeigt Līgumu, rakstiski paziņojot Pārdevējam par Līguma izbeigšanu vismaz 1 (vienu) mēnesi iepriekš. Šajā gadījumā Pārdevējs nav tiesīgs prasīt Pircējam atlīdzināt zaudējumus, kas var rasties Pārdevējam Līguma izbeigšanas dēļ.
12.10. Pārdevējam ir tiesības vienpusēji izbeigt Līgumu bez Pircēja piekrišanas šādos gadījumos:
12.10.1. ja Pircējs vismaz 2 (divas) reizes nav veicis samaksu par Preci Līgumā noteiktajā termiņā un katrs šāds maksājuma nokavējums sasniedza 10 (desmit) kalendārās dienas, par ko Pārdevējs ir iesniedzis Pircējam vismaz 2 (divas) pretenzijas;
12.10.2. Pircēja saimnieciskā darbība ir apturēta vai izbeigta;
12.10.3. uzsākta Pircēja likvidācija;
12.10.4. ierosināta Pircēja maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
12.10.5. Pircējs apzināti Pārdevējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.10.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.10.7. pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līguma turpmāka izpilde ir kļuvusi neiespēja;
12.10.8. nepārvaramas varas apstākļu iedarbības dēļ.
12.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.12. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā bet ne tikai, Preces pavadzīmes, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kādā no šādiem veidiem:
13.1.1. nododot personīgi Līguma 13.2.1. -13.2.3. apakšpunktā, 13.3. punktā norādītajām Pušu pilnvarotajām personām;
13.1.2. nosūtot elektroniski uz otras Puses pilnvarotās personas 13.2.1. -13.2.3. apakšpunktā, 13.3. punktā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka ar Līguma izpildi saistītos jautājumus (gatavo un iesniedz Pieprasījumus, sagatavo, saskaņo Preces pavadzīmes; saskaņo Preces piegādes termiņus un vietas; gatavo, paraksta un iesniedz aktus, pretenzijas, pieteikumus, paziņojumus; veic Preces kvalitātes un apmaksas kontroli u.c.) risinās šādas Pircēja pilnvarotās personas:
13.2.1. _____________________________________________________________________ tel. Nr. _____________, e-pasta adrese: _________________________;
13.2.2. _____________________________________________________________________ tel. Nr. _____________, e-pasta adrese: _________________________;
13.2.3. _____________________________________________________________________ tel. Nr. _____________, e-pasta adrese: _________________________.
13.3. Puses vienojas, ka visus ar Līguma izpildi saistītos jautājumus (tajā skaitā saņem Pieprasījumus, izraksta un iesniedz Preču pavadzīmes) risinās Pārdēvēja pilnvarotā persona _______________________________, tel. Nr. _____________, e-pasta adrese: ______________.
13.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
14. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
15.2. Puses rakstiskā veidā paziņo viena otrai:
15.2.1. par izmaiņām Līgumā norādītajās Pušu pilnvarotajās un atbildīgajās personās, kā arī Līguma izpildē iesaistītajos apakšuzņēmējos;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par jebkura Līgumā norādītā tālruņa numura vai elektroniskā pasta adreses maiņu;
15.2.7. par Puses likvidācijas vai reorganizācijas uzsākšanu;
15.2.8. par Puses saimnieciskās darbības apturēšanu;
15.2.9. par Puses saimnieciskās darbības izbeigšanu;
15.2.10. par Puses tiesiskās aizsardzības procesa lietas ierosināšanu;
15.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.12. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līgumā 13.1. punktā norādītajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
15.5. Līguma 15.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 15.2.–15.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
15.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.10. Līgums ir sagatavots latviešu valodā, parakstīts elektroniski un ietver:
15.10.1. Līguma pamattekstu;
15.10.2. Līguma 1. pielikumu “Tehniskā specifikācija”;
15.10.3. Līguma 2. pielikumu “Tehniskais - finanšu piedāvājums”.
16. Pušu rekvizīti un paraksti:
	Pircējs: 
	Pārdevējs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 


	SIA “Rīgas namu pārvaldnieks”
Reģ. Nr. 40103362321
Juridiskā adrese: 
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Bankas rekvizīti:
Luminor Bank AS Latvijas filiāle
Kods: RIKOLV2X
Konts: LV83RIKO0002013219546

____________________
/ __________________ /

	_____________________
Reģ. Nr.: _____________________
Juridiskā adrese:
______________________________
e-pasts: ____________________
Bankas rekvizīti:
___________________________
Kods: _____________
Konts: _____________________

_____________________
/ ____________________ /




LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

